**Programi i lëndës TIK për klasën e 10-të**

**Hyrje**

Përderisa përgatitja për jetë dhe për punë theksohet në tërë Kurrikulën si një çështje e rëndësishme, fusha e kurrikulës Jeta dhe Puna synon të kontribuojë veçanërisht si një fushë “mbartëse” në zhvillimin e kompetencave për jetë dhe punë. Përmes lëndës së TIK-ut, nxënësit do të njihen me rolet e ndryshme të individëve në jetë dhe në punë, si anëtarët e familjes, qytetarët, prodhuesit, konsumuesit, punëdhënësit dhe punëmarrësit.

Në fushë Jeta dhe Puna në klasën e X lëndë bartse është Teknologjia e Informacionit dhe Komunikimit ku edhe përfshihen disa nga konceptet kryesore të kësaj fushe si Teknologji e Informimit dhe Komunikimit-TIK, Punë dhe edukim për ndërmarrësi, Këshillim dhe orientim në karrierë, Edukimi për zhvillim të qëndrueshëm. Teknologjia e informimit dhe e komunikimit - për klasën e dhje­të (X) është vazhdimësi dhe zgjerim i njohurive paraprake nga kjo fushë. Kjo lëndë nxënësit i familjarizon me teknologjitë moderne të informimit dhe të komunikimit siç janë: Puna me programet aplikative të avancuara, puna me pajisjet tjera për­cje­llëse moderne, de­mon­strimi i shkathtësive në përdorimin e këtyre pajisjeve dhe programeve për­katëse. Përfshinë gjithashtu sistemet e avancuara që mundësojnë grumbullimin, organizimin, ruajtjen, përdorimin dhe transmetimin e informacioneve në forma të ndryshme. Kjo përfshin komunikimet audio (zëri) dhe video (gra­fika), si dhe përdorimin e multimediave interaktive. Në klasën e dhjetë nxënësit gjithashtu marrin dituri nga programi aplikativ për përpunim tabelar dhe grafik të të dhënave, mundësitë multimediale në sistemet kompjuterike si dhe nga programi aplikativ për përgatitjen e prezantimeve. Lënda e TIK-ut ka një lidhje të veçante me të gjitha fushat e Kornizës Kurrikulare të Kosovës e cila i ‘u mundëson lëndëve avancimin dhe promovimin modern të tyre pemës TIK-ut.

**Qëllimi i lëndës**

Qëllimet kryesore të lëndës së TIK-ut te nxënësit janë:

* + Zhvillimi dhe thellimi i njohurive në lëminë e TIK-ut dhe rëndë­sia e saj në jetë dhe punë.
  + Krijimi i shprehive dhe shkathtësive gjatë punës teorike dhe prak­tike, aftësive të kërkimit të informacioneve nga fusha e TIK-ut.
  + Formulat, funksionet, grafikët dhe prezantimeve me përdorimin e programeve apli­ka­tive kompjuterike janë gjithashtu thelbësore në praktikat tekno­logjike për përcaktimin dhe sqarimin e ideve dhe zgjidhjeve të pro­pozuara.

Përmes lëndës së TIK-ut rritet niveli për nxënien dhe cilësinë e jetës së përditshme duke përfshi konceptet baze te fushës Jeta dhe Puna.

Korniza konceptuale e programit

1. Qëllimet e arsimit parauniversitar

* Kultivimi i identitetit personal, kombëtar, i përkatësisë shtetërore e kulturore; 
* Promovimi i vlerave të përgjithshme kulturore dhe qytetare; 
* Zhvillimi i përgjegjësisë ndaj vetes, ndaj të tjerëve, ndaj shoqërisë dhe ndaj mjedisit; 
* Aftësimi për jetë dhe për punë në kontekste të ndryshme shoqërore e kulturore; 
* Zhvillimi i ndërmarrësisë dhe përdorimi i teknologjisë; 
* Aftësimi për mësim gjatë gjithë jetës.

**Temat dhe rezultatet dhe të nxënit**

Nxënësit në klasën e dhjetë arrijnë rezultatet e të nxënit të lëndës (RNL) për temat e përcaktuara në tabelën e mëposhtme, të dala nga rezultatet e të nxënit të fushës (RNF) Jeta dhe Puna, të shkallës së pestë (Shk 5) në kurrikulën bërthamë për arsimin e mesëm të lartë:

**KLASA X Lënda: TIK**

|  |  |  |
| --- | --- | --- |
| **Koncepti** | **RNF, TEMA dhe RNL** | |
| **Teknologji e Informimit dhe Komunikimit-TIK** | **RNF:**  **1.** **Kuptimi dhe ushtrimi i punës praktike në shtëpi, në shkollë dhe në komunitet.**   * 1. *Analizon ndryshimet ndërmjet punës individuale dhe në grupe përkatësisht gjene dallimet dhe ngjashmëritë e punës me projekte.*   2. *Shfrytëzon njohuritë dhe përvojën personale për të dizajnuar dhe për të zbatuar punë me projekte në shkollë në mënyrë individuale dhe në grup.*   **2. Ngritja e kualiteteve personale për jetë dhe punë**  *2.1. Demonstron shkathtësitë e nevojshme për të siguruar bazën për zhvillim personal, profesional si dhe mundësi të ndryshme në të nxënit.*  **4. Përdorimi i TIK-ut për të avancuar nxënien dhe cilësinë e jetës së përditshme.**  *3.1. Analizon disa nga përparësitë e përdorimit të TIK-ut për projekte dhe pune hulumtuese.*  **8. Komunikimi për jetë dhe punë.**  *4.1. Përdor multimedia për të marrë informacione për implementimin e detyrave dhe projekteve të ndryshme.* | |
| **Tema** | **Rezultatet e të nxënit të lëndës (RNL)** |
| Formulat dhe Funksionet | Nxënësi:   * Shpjegon veprimet në lidhje me formulat. * Lokalizon vendosjen e formulave në qeli. * Cekë shprehjet aritmetikorë. * Demonstron përmes shembujve përdorimi e disa funksioneve elementare insertimin e tyre (përdorimi i funksioneve të ndryshme, llogaritjen e shumes, prodhimit etj. * Përdor funksione për punën me tekst, funksionet financiare dhe shpjegon rendësin e tyre. * Identifikon zgjidhjen e problemeve gjate përdorimit të funksioneve. |
| Analizimi i të dhënave | * Shpjegon sortimin rritës dhe zvogëlues si dhe bënë filtrimin e të dhënave. |
| Rregullimi i faqeve dhe shtypja | * Tregon hapat për printimin e të dhënave. * Emërton fillimin dhe fundin e faqes. * Demonstron organizimin e fletës punuese |
| Grafiku | * Ndërlidh hapat që duhet të përdoren për aktivizimin e sistemit grafik,( insertimi të një grafiku per tabelën e dhënë) * Shpjegon llojet e grafikeve duke demonstruar hapat e insertimit të tyre. |
| Startimi i punës në aplikacion PowerPoint | * Krahasojnë përparësitë aplikacionin PowerPoint për prezantim me aplikacionet e tjera. |
| Krijimi i prezantimeve | * Tregon krijimin e një prezantimi të një teme të caktuar duke pasur parasysh edhe përdorimin e teknologjisë për të realizuar prezantimin. * Tregon mënyrën e editimit të dhënave në sllajde duke pasur parasysh stilin e përdorur madhësinë e tij dhe vendosjen e tekstit në pozitën e caktuar. |
| Insertimi, Formatimi dhe pamja e sllajdeve | * Interpreton dizajnimet e ndërtuara duke dhëne sqarime për secilin sllajd të dizajnuar për prezantim. * Shpjegon rendësin e paraqitjes së tekstit në sllajde. * Tregon se gjatë krijimit të prezantimit në PowerPoint përveç teksteve mund të shfrytëzon edhe materiale të tjera multimediale fotografi, incizime multimediale, vizatime, animacione etj. |
| Efektet në pamjen e sllajdeve | * Demonstrojnë përdorimin e efekteve në sllajde |
| Rishikimi i prezantimit | * Diskuton rendësin e prezantimit. |
| Përgatitja e Output-it. | * Përshkruan hapat gjatë fazës së printimit. |
| Multimedia | * Tregojnë për avancimin dhe përparësitë e multimedias. * Tregojnë për elementet themelore të grafikës, përpunimit të fotografive (figurave). * Dallojnë kompjuterët të cilët shfrytëzohen gjatë dizajnimit ose prezantimit te sekuencave multimediale. |
| Krijimi i sekuencave multimediale | * Dallon cilëson e prezantimi te një materiali multimedial. * Tregon krijimin e sekuencave multimedial duke përdor programet përkatëse. * Krijojnë sekuenca filmike dhe bëjnë prezantimin e tyre duke marrë për bazë punët në dizajnim, përpunim grafik dhe projektim. |
| **Këshillim dhe orientim në karrierë** | **RNF: 3. Këshillim dhe orientim në karrierë**  *3.1. Vlerëson shkathtësitë dhe njohuritë personale lidhur me karrierën e tyre të ardhshme.*  *3.2. Ndërlidhë njohuritë dhe shkathtësitë personale me nevojat e tregut të punës.* | |
| **Tema** | **Rezultatet e të nxënit të lëndës (RNL)** |
| Karriera ime | Nxënësi:   * Tregojnë për qëllimet dhe planifikimet e karrierës “se çfarë jam të aftë të bëjnë”. * Shpjegojnë se si mund tí arrijë qëllimet për të zhvilluar karrierën. * Përdorin pajisjet teknologjike për të bërë hulumtimin e mundësive për orientim në karrierë. * Tregojnë për azhurnimi/përditësimi e portfolios personale * Përdorin aplikacione të ndryshme për ndërtimin e CV, përzgjedh formën e duhur të cv-së dhe ndërton përmbajtjen e saj. * Tregojnë për rreziqet nga internet. |
| **Punë dhe edukim për ndërmarrësi** | **RNF:5. Ushtrimi i zhvillimit të ndërmarrësisë**  *5.1. Prezanton ide kreative për krijimin e një biznesi duke u bazuar në analizën e tregut të punës.*  **RNF:7. Përgatitja për jetën profesionale dhe karrierën e ardhshme.**  *7.1. Lexon, interpreton dhe plotëson dokumentacion për nevoja personale duke u bazuar në legjislacion dhe kërkesa të tregut të punës*. | |
| **Tema** | **Rezultatet e të nxënit të lëndës (RNL)** |
| Tregu i punës-Përgatitja për hulumtimin e tregut të punës. | Nxënësi:   * Vlerëson rëndësinë e hulumtimit të tregut të punës * Analizon praktikat dhe procedurat e tregut të punës |
| Shkathtësitë e domosdoshme për tregun e punës | Nxënësi:   * Dallon llojllojshmërinë e shkathtësive të tregut të punës. * Hulumtojnë tregun e punës dhe tregojnë risit e reja rreth zhvillimit te tregut të punës. |
| **Edukim për zhvillim të qëndrueshëm.** | **RNF:9. Mbrojtja dhe ruajtja e natyrës dhe mjedisit**  ***9.1.*** *Tregon kujdes për mjedisin e punës dhe arsyeton rolin e teknologjisë në ruajtjen e ambientit.* | |
| **Tema** | **Rezultatet e të nxënit të lëndës (RNL)** |
| Përdorimi i teknologjisë me shpenzim të ulët të energjisë elektrike | Nxënësi:   * Analizon pajisjet teknologjike duke bërë krahasime rreth shpenzimeve energjetike dhe procesit të shpejtësisë së tyre ne përpunim. |
| Ndikimi i Wifi në shëndetin e njerëzve | * Tregojnë rëndësinë e pajisjeve të teknologjisë Informative në shëndeti i njeriut |
| Sulmet kibernetike | * Përpunojnë informata rreth sulmeve kibernetike dhe shpjegojnë rëndësinë e tyre. |
|  |  | |
|

**Udhëzime metodologjike**

Për realizimin e përmbajtjeve mësimore që përcaktohen në lëndën e TIK-ut mund të përdoren metoda të ndryshme të punës me qëllim të përmbushjes së kërkesave që ka fusha, por edhe për shkak të specifikave që mbart në vete. Disa prej metodave të cilat e lehtësojnë zhvillimin e suksesshëm janë metodat e mësimdhënies që në qendër kanë nxënësin, si:

1. Theksi në demonstrim dhe punë individuale dhe grupore duke përfshirë li­gjë­rimi, demonstrimi, dhe puna individuale dhe grupore.
2. Ligjërimi i përmbajtjes programore në klasë apo kabinet të bëhet me anë të prezantimeve kompjuterike e jo përmes tabelës. Inkurajohet edhe përdorimi i tabelës elektronike gjatë ligjërimit.
3. Inkurajimi i punës individuale dhe shkëmbimit të ideve dhe shka­thtësive ( puna interaktive).
4. Përsëritja e përmbajtjes përmes detyrave që përfshijnë zbatimin e më shumë njohurive të fituara.

**TIK-u** mund të zhvillohet në forma nga më të ndryshmet, duke shfrytëzuar metodat interaktive të cilat kombinohen me format, si: Demonstrime përmes mjeteve teknologjike, punë individuale në grupe të vogla, puna me projekte.

**Udhëzime për vlerësimin**

Vlerësimi është një element i pranishëm në çdo veprimtari mësimore. Matja dhe vlerësimi janë pjesë përbërëse dhe mjaft e rëndësishme e mësimdhënies në shkollën bashkëkohore.

Lënda e TIK-ut për shkak te natyrës dhe specifikave që ka, kërkon shumëllojshmëri të mënyrave të vlerësimit në baza të rregullta, ndërsa fokusi është mbi të kuptuarit e jetës dhe punës, konceptet dhe praktikimi i sjelljeve dhe qëndrimeve pozitive

Ekzistojnë disa teknika dhe instrumente që ndihmojnë në vrojtimin e drejtpërdrejtë të veprimtarisë së nxënësit, që përdoren për vlerësim. Ja disa prej tyre:

**Buletini i pjesëmarrjes,** përshkruhet si një teknikë vrojtimi që mund të përdoret për të vrojtuar, në grupe të vogla ose gjatë diskutimit. Buletini tregon se cili jep ndihmesë, sa shpesh bashkëpunon dhe sa të vlefshme janë ndihmesat etj.

**Lista e kontrollit,** është një instrument që përmban një listë me tema, objektiva, njohuri, për të cilat nxënësi do të vëzhgohet. Qëllimi kryesor i listës së kontrollit është të regjistrojë një vlerësim të vazhdueshëm për përparimin e nxënësit.

**Portfolio e nxënësit** është një mjet që mund të përdoret për të treguar modele të punëve të nxënësve, të cilat dëshmojnë përparimin e nxënësit, aftësitë e tij dhe nivelin e punimeve.

**Portfolio elektronike**- është një formë e cila tashmë mundëson integrimin e teknologjisë në detyrat dhe aktivitetet të nxënësve. Vlerësimi i të nxënit ka shumë metoda te cilat mund ti përdorim gjatë realizimit si p.sh: Testimi, Vlerësimi i detyrave dhe projekteve individuale kompjuterike, kontributi dhe aktiviteti i tyre individual dhe ne grupe.

**Materiale dhe burime mësimore**

Për realizimin më të suksesshëm të lëndës së TIK-ut duhet të përdoret një spektër i gjerë i burimeve mësimore, përfshirë tekstet shkollore, librat e aktiviteteve dhe të ushtrimeve, librat e punës, broshura, internet, enciklopedi, softuerë arsimore, projekte, studime të ndryshme, analiza dhe raporte të ndryshme të lëmit përkatës dhe materiale përkatëse pune.

Mësimdhënësit mund të krijojnë portofolio, gazeta, revista, literaturë të specializuar apo doracakë të ndryshëm për aktivitete me nxënës. Gjithashtu, është shume me rendësi që nxënësit dhe mësimdhënësit të bashkëpunojnë edhe në prodhimin e materialeve të ndryshme përmes shfrytëzimit të burimeve të teknologjisë informative.

**Çështjet ndërkurrikulare**

Çështjet ndërkurrikulare në kuadër të fushës jeta dhe puna përkatësisht lëndës së TIK-ut si qëllim të kryesor ka realizimi e çështjeve ndërkurrikulare që do të ndihmojnë në arritjen e kompetencave kryesore të parapara me KKK. Gjatë fazave të planifikimeve të identifikohen rezultatet e ndryshme që ndihmojnë në zhvillimin e kompetencave dhe rezultateve të fushave, përmes temave të përbashkëta. Çështjet ndërkurrikulare që përfshihen në lëndën e TIK-ut janë:

* Njohja e medies
* Edukimi për zhvillim të qëndrueshëm
* Mbrojtja e mjedisit dhe zhvillimi i qëndrimeve ekologjike
* Zhvillimi personal dhe shkathtësitë për jetë
* Puna vullnetare
* Arsimimi TIK/elementet bazë dhe mësimi elektronik
* Vetëdijesimi për karrierë
* Përgatitja për jetë dhe për punë
* Vetëdijesimi për ekonomi
* Njohuri themelore financiare
* Arsimimi për ndërmarrësi
* Shkathtësitë gjuhësore dhe të komunikimit përgjatë kurrikulës.

Identifikimi i temave të përbashkëta nga lëndët e ndryshme në 7 fushat kurrikulare ndihmojnë nxënësit ne arritje e rezultateve të parapara në KKK dhe KB.